== Reformer af retsvæsenet ==
Stillingen som generalprokurør førte Colbjørnsen ind på en række andre lovgivningsarbejder. Hans indflydelse var så betydelig, at den største del af de mange Kancelliet vedrørende love, der udkom i det sidste tiår af det [[18. århundrede]], nøje stemte overens med hans forslag, ligesom det ved princip- og lovfortolkningsspørgsmål sædvanlig var hans mening, der blev fulgt. Flere af sine betænkninger med forslag til vigtige love offentliggjorde han i [[Schlegel]]s tidsskrift "''Astræa''", og et fragment af ham over grundsætningerne til en ny kriminallov, som han udarbejdede, da han i 1800 var bleven medlem af en kommission, der blev nedsat for at arbejde i den retning, blev først trykt i "''Juridisk Arkiv''" XIX; senere udgav [[A.S. Ørsted]] det på ny i "''Arkiv for Retsvidenskaben og dens Anvendelse''" VI, idet han ledsagede det med et forord og nogle noter. Men det overvejende flertal af Colbjørnsens betænkninger og koncepter til lovforslag ligger endnu utrykt i vore arkiver.<ref name="Holm 30">[https://runeberg.org/dbl/4/0032.html Holm, s. 30]</ref> Da her kun eksempelvis kan nævnes enkelte af hans lovarbejder, skal blot anføres forordningen af 20. februar 1789 angående nærmere bestemmelse af straffe for [[tyveri]] og [[hæleri]], forordningerne af 5. april 1793 om [[fængsel|fængslernes]] bedre indretning, af 5. juli 1793 om en forbedret [[politi]]indretning for Københavns vedkommende, af 10. juli 1795 om [[forligelseskommission]]ers stiftelse og af 3. juni 1796 om rettens vedbørlige og hurtige pleje.<ref>[https://runeberg.org/dbl/4/0032.html Holm, s. 30f]</ref>
Historie